Nacia muzeo (Prago)

Nacia muzeo estas ĉefa ĉeĥa muzea institucio. Ĝi estas la plej granda muzeo de Ĉeĥio. Signifo de Nacia muzeo Ĝia alvokiĝo estas kontribui al disvolviĝo de nacia identeco, same kiel al konscio de aparteneco al vastampleksa tutaĵo de eŭropa kaj monda societo kaj kulturo. Ĝi estas institucio, kiu kolektas multajn sciencajn fakojn (de natursciencoj ĝis fakoj de societaj sciencoj). Hodiaŭ estas kvin ĉefaj partoj de muzeo: Naturscienca muzeo; Historia muzeo; Biblioteko de Nacia muzeo; Muzeum de Náprstek kaj Ĉeĥa muzeo de muziko. Historio de muzeo Muzeo estis fondita en jaro 1818 sub nomo Patriota muzeo en Bohemio fare de Kaspar Maria von Sternberg. De jaro 1818 ĝi havis nomon Ĉeĥa muzeo, dum jaroj 1854-1919 poste Muzeo de Reĝlando ĉeĥa. Antaŭ konstruado de nova konstruaĵo ĝi estis provizore en palaco de Ŝternberkoj kaj de Nostic. Ĉefa konstruaĵo Novrenesanca konstruaĵo de projektanto Josef Schulz devenas de jaroj 1885-1990 kaj ĝi estas monumenta dominanto de tuta Venceslaa Placo. Problemoj de muzeo En jaro 1968 estis la antaŭa fasado damaĝita de kugloj de soveta armeo. Dum la unua duono de 1970-aj jaroj estis kelkaj muroj damaĝitaj dum konstruado de metroo. La konstruaĵo neniam estis tutsume rekonstruita; en komenco de 21-a jarcento la muzeo estas tiel en tre malbona stato. Krome problemo kun kapacito, kiu en estonteco ne sufiĉos, estas ankaŭ problemo kun intensa trafiko ĉirkaŭ muzeo, ĉar ĉirkaŭ ĝi gvidas praga magistralo. Planata estas tunelo kaj tiel kvietiĝos placo antaŭ muzeo. Eksteraj ligiloj http://www.nm.cz/ - retpaĝo de Nacia muzeo (en ĉeĥa kaj angla)